नई दिल्ली, विगत दिनों दिवंगत पत्रकार कंचना की स्मृति में छठा कंचना स्मृति व्याख्यानमाला और पुरस्कार समारोह का आयोजन किया गया.इस वर्ष कंचना स्मृति पुरस्कार सुविख्यात सामाजिक कार्यकर्ता और चिंतक श्री विजय कुमार सिंह को प्रदान किया गया. श्री सिंह अखिल भारतीय शांति सेना के संगठनकर्ता हैं और गांधीवादी विचारों के प्रबल समर्थक हैं. आपका कार्यक्षेत्र बनारस, सारनाथ और आसपास के ग्रामीण इलाके रहे हैं. उन्होंने अखिल भारतीय शांति सेना और लोकचेतना मंच के तत्वाधान में 68 युवा और शांति कैंप लगा चुके हैं.